
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1640 


29 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύναψη σύμβασης μίσθωσης έργου μεταξύ του 
Ε.Φ.Ε.Τ. καιδύο (2) Εποπτών Υγείας καθώς και ενός 

(1) Γεωπόνου. 1 

Αποστολή παιδιών υπαλλήλων Ο.Ε.Κ. σε βρεφονηπια¬ 
κούς σταθμούς. 2 

Σύσταση Νομικού Προσώπου Δημοσίου Δικαίου στην 
κοινότητα Οινόης Ν. Αττικής υπό την επωνυμία Κέ¬ 
ντρο ανοικτής προστασίας ηλικιωμένων ΚΑΠΗ της 

Κοινότητας Οινόης Νομού Αττικής. 3 

Τροποποίηση της 2349/4.6.1997 απόφασης του Πε- 

ριφ/κού Δ/ντή Ν. Έβρου. 4 

Σύσταση Νομικού Προσώπου στο Δήμο Κραννώνος 
με την επωνυμία «ΠΟΛΙΤΙΣΤΙΚΟΣ - ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΚΡΑΝΝΩΝΑ (Π.Α.Ο.Δ.Κ.)». 5 


Σύσταση Δημοτικού Νομικού Προσώπου στο Δήμο Μί- 
κρας του Νομού Θεσσαλονίκης με την επωνυμία 
«Σχολική Επιτροπή Δημοτικού Σχολείου και Νηπια¬ 


γωγείου Δημοτικού Διαμερίσματος Κ. Σχολαρίου». 6 
Τροποποίηση της επωνυμίας του νομικού προσώπου 
«Πνευματικό Κέντρο Πλαγιαρίου» σε «Πολιτιστικό 
Κέντρο Δημοτικού Διαμερίσματος Πλαγιαρίου» 

Δήμου Μίκραςτου Ν. Θεσσαλονίκης. 7 

Τροποποίηση της συστατικής πράξης του Συνδέσμου 
Προστασίας και Ανάδειξης Περιοχής Κερκίνης Ν. 
Σερρών. 8 


Σύσταση Δημοτικού Νομικού Προσώπου στο Δήμο 
Επανομής του Νομού Θεσσαλονίκης με την επωνυ¬ 
μία «Σχολική Επιτροπή Δημοτικού Σχολείου -Νη¬ 
πιαγωγείου Δημοτικού Διαμερίσματος Μεσημερι¬ 
ού». 9 

Χορήγηση άδειας άσκησης επαγγέλματος Κοινωνικού 
Λειτουργού στην Βαμβακούρη Όλγα του Ανδρέα. 10 
Ίδρυση «Μουσείου αλιευτικών σκαφών, εργαλείων, 
υδρόβιων οργανισμών και οστράκων» στο Δήμο 

Άνω Σύρου Ν. Κυκλάδων. 11 

Σύσταση στον Ε.Ο.Τ. πενήντα (50) προσωποπαγών θέ¬ 
σεων εργασίας προσωπικού με σχέση εργασίας 
ιδιωτικού δικαίου αορίστου χρόνου Υπηρεσιών Αυ- 
τεπιστασίαςτου Ε.Ο.Τ., και ένταξή του σύμφωνα με 
το Ν. 2837/άρθρο 10 και το Ν. 2636/98 άρθρο 22. - 
Τ ροποποίηση Απόφασης. 12 


ΑΠΟΦΑΣΕΙΣ 

Αριθ.518 (1) 

Σύναψη σύμβασης μίσθωσης έργου μεταξύ του Ε.Φ.Ε.Τ. 
καιδύο (2) Εποπτών Υγείας καθώς και ενός (1) Γεωπό¬ 
νου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Των άρθρων 1 έως 6 του Ν. 2741/1999 (ΦΕΚΑ' 199) 
«Ενιαίος Φορέας Ελέγχου Τροφίμων, άλλες ρυθμίσεις θε¬ 
μάτων αρμοδιότητας του Υπουργείου Ανάπτυξης και λοι¬ 
πές διατάξεις». 

β) Του άρθρου 6 του Ν. 2527/1997 (ΦΕΚ Α' 206) «Τρο¬ 
ποποίηση και συμπλήρωση διατάξεων του Ν. 2190/1994 
και άλλες διατάξεις». 

γ) Του άρθρου 29Ατου Ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», όπως ισχύει. 

δ) Του Π.Δ. 27/1996 (ΦΕΚ Α' 19) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» 

ε) του Π.Δ. 373/1995 (ΦΕΚ Α’ 201) «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός αρμοδιοτήτων τους». 

στ) Της 8323/11.1.2000 (ΦΕΚ Β' 8) Απόφασης του 
Υπουργού Ανάπτυξης, με την οποία καθορίζεται η έναρξη 
λειτουργίας του Ενιαίου Φορέα Ελέγχου Τροφίμων. 

2. Το γεγονός: α) ότι με την απόφαση αυτή προκαλείται 
δαπάνη ύψους τριών εκατομμυρίων (3.000.000) δραχμών 
σε βάρος του Κρατικού Προϋπολογισμού που δεν είναι 
νέα αφού προβλέπεται ως δαπάνη επί του προϋπολογι¬ 
σμού του Ε.Φ.Ε.Τ. (Κ.Α.Ε0419) επιχορηγούμενου από τον 
Κρατικό Προϋπολογισμό ως οικονομικό αποτέλεσμα από 
την εφαρμογή των διατάξεων του Ν. 2741/1999 (ΦΕΚ Α’ 
199). 

β) Ότι το προτεινόμενο έργο δεν ανάγεται στο συνήθη 
κύκλο εργασιών του Ε.Φ.Ε.Τ., έχει δε έκτακτο και επείγο¬ 
ντα χαρακτήρα και αποσκοπεί στην άμεση διαχείριση 
προγραμμάτων και συστημάτων επείγοντος χαρακτήρα 
και 

γ) Ότι δεν έχει γίνει πρόσληψη προσωπικού στον 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε.Φ.Ε.Τ., αφού το Προεδρικό Διάταγμα στο οποίο προ- 
βλέπονται οι θέσεις προσωπικού μόλις δημοσιεύτηκε 
στην Εφημερίδα της Κυβερνήσεως. 

3. Την αριθμ. ΔΙΔΚ/Φ1/2/11187/12.5.2000 (ΦΕΚ 630 Β' 
12.5.2000) Κοινή απόφαση του Πρωθυπουργού και 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

4. Την αρ. 518/27.9.2000 γνωμοδότηση της Νομικού 
Συμβούλου του ΕΦΕΤ, ότι πρόκειται για γνήσια σύμβαση 
έργου, που δεν υποκρύπτει εξαρτημένη εργασία, αποφα¬ 
σίζουμε: 

Τη σύναψη σύμβασης μίσθωσης έργου σύμφωναμε τις 
διατάξεις των άρθρων 681 επί του Αστικού Κώδικα μετα¬ 
ξύ του Ε.Φ.Ε.Τ. και δύο (2) Εποπτών Υγείας καθώς και 
ενός (1) Γεωπόνου, με αντικείμενο: 

1. Τηνπαρακολούθηση της υλοποίησηςτης εφαρμογής 
καθώς και την επεξεργασία και αξιολόγηση των αποτελε- 
σμάτωντου συντονισμένου απάτην Ε. Ε. κοινοτικού προ¬ 
γράμματος «Γιατον επίσημο έλεγχο των τροφίμων για το 
2000», το συντονισμό του οποίου έχει ήδη αναλάβει ο 
ΕΦΕΤ με πενήντα δύο νομαρχιακές αυτοδιοικήσεις. 

2. Τη συνέχιση της προσωρινής διαχείρισης του συστή¬ 
ματος ΑΙθγΙ για την ασφάλεια των τροφίμων, μέχρι την 
απόσπαση των υπαλλήλων που θα το διαχειρισθούν. 

Η διάρκεια της σύμβασης ορίζεται σε τρεις (3) μήνες, 
απότις ΙδΣεπτεμβρίου 2000 έως τις 14Δεκεμβρίου 2000. 
Η παράδοση του έργου θα γίνεται τμηματικά. 

Τόπος εκτέλεσης της σύμβασης ορίζουμε τα Γ ραφεία 
του Ε.Φ.Ε.Τ. στην Αθήνα. 

Το συνολικό ποσό της αμοιβής των αναδοχών ανέρχε¬ 
ται σε δραχμές τρία εκατομμύρια (3.000.000) που θα κα¬ 
ταβληθεί σε δύο ισόποσες δόσεις στις 2 Νοεμβρίου και 14 
Δεκεμβρίου 2000 αντίστοιχα. 

Η σύμβαση κατά τα λοιπά θα διέπεται από τις διατάξεις 
του άρθρου 6του Ν. 2527/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

Λ. ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 191743 (2) 

Αποστολή παιδιών υπαλλήλων Ο.Ε.Κ. σε βρεφονηπια¬ 
κούς σταθμούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 18του Ν. 2224/94 (ΦΕΚ 112/Α/94). 
β) Του άρθρου 12του Ν. 1849/89(ΦΕΚ 113/Α/89). 
γ) Του Ν.Δ. 2963/54 (ΦΕΚ 195/Α/54). 
δ) Του Π.Δ. 394/96 (ΦΕΚ 266/τ.Α/4.12.96). 
ε) Του άρθρου 2του Ν. 2286/95 (ΦΕΚ 19/Α/95). 
στ) Του άρθρου 22 του Ν. 2362/95 (ΦΕΚ247/Α/95). 
ζ) Του άρθρου 27του Ν. 2081/92 (ΦΕΚ 154/Α/92), όπως 
αντικαταστάθηκε με την παρ. 2α του άρθρου 1 του Ν. 


2469/97 (ΦΕΚ38/Α/14. 3.97). 

2. Την αδυναμία Ίδρυσης και Λειτουργίας Βρεφονηπια¬ 
κών και Παιδικών Σταθμών από τον Ο.Ε.Κ. 

3. Το γεγονός ότι από την απόφαση αυτή προκαλείται, 
δαπάνη σε βάρος του προϋπολογισμού του Ο.Ε.Κ. ύψους 
81.200.000 δρχ. περίπου για το έτος 2001. 

Η δαπάνη θα καλυφθεί από την πίστωση του ΚΑΕ 4123 
στον προϋπολογισμό του ΟΕΚ «Δαπάνες κάθε είδους λει¬ 
τουργίας ειδικών σχολείων» οικονομικού έτους 2001. 

4. Την απόφαση αριθ. 80027/8.5.2000 «Ανάθεση αρμο¬ 
διοτήτων στους Υφυπουργούς Εργασίας και Κοιν. Ασφα¬ 
λίσεων του Πρωθυπουργού και του Υπουργού Εργασίας 
και Κοιν.Ασφαλίσεων. 

5. Το έγγραφο αριθ. 30198/22.9.2000 του Ο.Ε.Κ.. 

6. Την αρ. 1039386/./Α0006/2000 κοινή απόφαση 

του Πρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

Αποδεχόμαστε την απόφαση που έλαβε το Δ.Σ. του Ορ¬ 
γανισμού Εργατικής Κατοικίας κατά τη συνεδρίαση του 
αριθ. 55/2000 και εγκρίνουμε την αποστολή 130 περίπου 
παιδιών των υπαλλήλων του Ο.Ε.Κ. σε βρεφονηπιακούς 
σταθμούς και τη διάθεση ποσού δρχ. εξακοσίων εβδομή¬ 
ντα επτά χιλιάδων τετρακοσίων πέντε (677.405) δρχ. για 
κάθε βρέφος, και εξακοσίων πέντε χιλιάδων είκοσι έξι 
(605.026) δρχ. για κάθε νήπιο, συμπεριλαμβανομένου και 
του Φ.Π.Α. για τη σχολική περίοδο 2000 - 2001. 

Γιατην εξόφληση της σχετικής δαπάνης απαιτείται δελ¬ 
τίο παροχής υπηρεσιών, φορολογική ενημερότητα και 
κάθε άλλο δικαιολογητικό προβλεπόμενο από τις κείμε¬ 
νες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Δεκεμβρίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΡΩΤΟΠΑΠΠΑΣ 

-♦- 

Αριθ. 8869 (3) 

Σύσταση Νομικού Προσώπου Δημοσίου Δικαίου στην κοι¬ 
νότητα Οινόης Ν. Αττικής υπό την επωνυμία Κέντρο 
ανοικτής προστασίας ηλικιωμένων ΚΑΠΗ της Κοινότη¬ 
τας Οινόης Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρδρων 203 και 205 του Δημοτικού 
και Κοινοτικού Κώδικα (Π.Δ. 410/95). 

2. Τις διατάςεις του Ν.2503/97 «Διοίκηση, οργάνωση 
στελέχωση Περιφέρειας ρύθμιση θεμάτων για την Τοπ. 
Αυτ/ση και άλλες διατάξεις. 

3. Την αριθ. 33/2000 απόφαση του Κοινοτικού Συμβου¬ 
λίου της Κοινότητας Οινόης περί «Σύστασης Νομικού 
Προσώπου Δημοσίου Δικαίου υπό επωνυμία: Κέντρο 
ανοικτής προστασίας ηλικιωμένων ΚΑΠΗ της Κοινότη Οι- 
νόης Νομού Αττικής. 

4. Την αριθ. 2391/09/27.3.1998 απόφαση του Γενικού 
Γραμματέα Περιφέρειας, περί μεταβίβασης αρμοδιοτή¬ 
των στη Διεύθυνση Τοπικής Αυτοδ/σης και Διοίκησης Δυ¬ 
τικής Αττικής, αποφασίζουμε: 

Συνιστούμε στην Κοινότητα Οινόης του Νομού Αττικής, 








ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


21627 


Νομικό Πρόσωπο Δημοσίου Δικαίου με την επωνυμία «Σύ¬ 
σταση Νομικού Προσώπου Δημοσίου Δικαίου υπό την 
επωνυμία: Κέντρο ανοικτής προστασίας ηλικιωμένων ΚΑ- 
ΠΗ της Κοινότητας Οινόης», με έδρα την Οινόη. 

1. ΣΚΟΠΟΣ του Νομικού τούτου προσώπου που συνι- 
στάται σε εφαρμογή προγράμματος εξωιδρυματικής 
προστασίας ηλικιωμένων είναι η παροχή ιατροκοινωνικής 
προστασίας στα ηλικιωμένα πρόσωπα της περιοχής ώστε 
να παραμείνουν στην οικογένεια και στην Κοινότητα. 

2. Πόροι του ΚΑΠΗ της Κοινότητας Οινόης είναι: 

α) Η ετήσια επιχορήγηση της Κοινότητας με το ποσό 
των 500.000 δρχ. που θα προβλεφβεί στον προϋπολογι¬ 
σμό έτους 2001. 

β) Η επιχορήγηση ή κάθε άλλη παροχή του κράτους εί¬ 
τε απευθείας προς αυτό είτε προς την Κοινότητα για το 
Νομικό αυτό πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές, κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

στ) Εισπράξει ς από το αντίτιμο των πραγμάτων ή υπηρ- 
σιών που παρέχονται από το Νομικό Πρόσωπο. 

3. Διοίκηση 

Όπως προβλέπεται από το άρθρο 203 τα κοινοτικά νο¬ 
μικά πρόσωπα διοικούνται από το Διοικητικό Συμβούλιο 
που θα αποτελείται από 5 μέλη τα οποία μαζί με τους ανα¬ 
πληρωτές ορίζονται από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της Κοινότητας ή μέλος αιρετό ή μη που ορίζεται από 
αυτούς. Μέλη του Διοικητικού Συμβουλίου είναι οι κοινοτι¬ 
κοί σύμβουλοι και δημότες ή κάτοικοι με ανάλογη εμπει¬ 
ρία, με ειδικές γνώσεις, με θητεία των μελών του διοικητι¬ 
κού συμβουλίου του νομικού προσώπου που ορίζεται με 
απόφαση του Κοινοτικού Συμβουλίου. Η θητεία του Διοι¬ 
κητικού Συμβουλίου ακολουθεί την Κοινοτική περίοδο. 
Μέχρι να πληρωθεί οποιαδήποτε θέση μέλους που κενώ¬ 
νεται το Διοικητικό Συμβούλιο λειτουργεί με την ελλειπή 
σύνθεση του, αν ο αριθμός των μελών δεν είναι κατώτερος 
αυτού που απαιτείται για τον σχηματισμό απαρτίας. 

Το Νομικό Πρόσωπο εκπροσωπείται σταΔικαστήρια και 
σε κάθε αρχή από τον Πρόεδρο και όταν αυτός απουσιά¬ 
σει ή κωλύεται από τον Αντιπρόεδρο. 

Από τις διατάξεις της παρούσης θα προκληθεί δαπάνη 
ύψους 500.000 δρχ. για τα επόμενα έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αιγάλεω, 1 Δεκεμβρίου 2000 

Με εντολή Γενικού Γραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

-♦- 

Αριθ. 5899 (4) 

Τροποποίηση της 2349/4.6.1997 απόφασης του 
Περιφ/κού Δ/ντή Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις των άρθρων 93,106, 206-211 του Π.Δ./τος410/95 
(Δ.Κ.Κ.). 


2. Τις διατάξεις του Ν. 2503/1997 «Διοίκηση οργάνωση, 
στελέχωση Περ/ρειας ρύθμιση θεμάτων για την Τοπ. 
Αυτ/ση». 

3. Τις διατάξεις του άρθρου 29Ατου Ν. 1558/85 (ΦΕΚ 
137 Α') το οποίο προστέθηκε με το άρθρο 27 του 
Ν.2081/82 (ΦΕΚ 154 Α') και αντικαταστήθηκε από το άρ¬ 
θρο 1 παρ. 2του Ν. 2469/97 (ΦΕΚ38 Α'). 

4. Την αριθ. 670/2.3.2000 απόφαση Γεν. Γραμ. Περιφέ¬ 
ρειας Ανατ. Μακεδονίας-Θράκης «Ανάθεση άσκησης αρ¬ 
μοδιοτήτων». 

5. Την αριθ. 2349/4.6.1997 απόφαση του Περιφ/κού 
Δ/ντή Έβρου με την οποία συστήθηκε ο Σύνδεσμος Προ¬ 
στασίας και Ανάδειξης της Περιοχής Δέλτα Έβρου. 

6. Τις αριθ. 370/2000, 64/2000 και 155/2000 αποφάσεις 
των Δ.Σ. Αλεξ/πολης, Τράίανούπολης και Φερών αντί¬ 
στοιχα που αφορούν την τροποποίηση της συστατικής 
πράξης του Συνδέσμου Προστασίας και Ανάδειξης της 
Περιοχής Δέλτα Έβρου, αποφασίζουμε: 

Τροποποιούμε την αριθ. 2349/4.6.1997 απόφαση του 
Περιφ/κού Δ/ντή Ν. Έβρου ως προς τα άρθρα 1,4,5 Α και 
6 ως εξής: 

1. Σκοπός-Στόχος του Συνδέσμου 

Ο σκοπός για τον οποίο ιδρύεται ο Σύνδεσμος μπορεί, 
σύμφωνα με το νόμο, να είναι: 

• Η κοινή εκτέλεση και συντήρηση έργων υποδομής. 

• Η προμήθεια μηχανημάτων, υλικών και εκτέλεση ερ¬ 
γασιών. 

• Η παροχή υπηρεσιών. 

• Η κατάρτιση προγραμμάτων και μεθόδων ανάπτυξης 
του ευρύτερου χώρου των ΟΤΑ μελών. 

• Οποιαδήποτε αρμοδιότητα μεταβιβαστεί στο Σύνδε¬ 
σμο. 

Πιο συγκεκριμένα: 

• Υλοποίηση - Εκτέλεση ενεργειών και έργων που αφο¬ 
ρούν τους συγκεκριμένους ΟΤΑ (ή και περισσότερους) 
στα θέματα προστασίας της φύσης στην προτεινόμενη 
περιοχή Δέλτα Έβρου. 

• Προώθηση της προστασίας της φύσης στην περιοχή 
Δέλτα Έβρου. 

• Ανάδειξη και προβολή της περιοχής, ενημέρωση και 
ευαισθητοποίηση των αρχών και του κοινού στις οικολο¬ 
γικές αξίες και λειτουργίες της περιοχής καθώς και τις 
αναγκαίες ενέργειες για τη διαφύλαξη και ανάπτυξή 
τους. 

• Αξιοποίηση των Εθνικών και Κοινοτικών προγραμμά¬ 
των για την ανάπτυξη της ευρύτερης περιοχής και απο¬ 
κατάσταση - προστασία και ανάδειξη της προστατευόμε- 
νης περιοχής του Δέλτα Έβρου. 

• Συντονισμός όλων των φορέων (τοπική αυτοδιοίκη¬ 
ση, οικονομικοί και παραγωγικοί φορείς) που εμπλέκονται 
άμεσα και έμμεσα με το Δέλτα Έβρου ώστε οποιαδήποτε 
παρέμβαση που θα πραγματοποιείται να είναι ολοκληρω¬ 
μένη και συντονισμένη από το Σύνδεσμο προστασίας και 
ανάδειξης και όχι αποσπασματική. Ο Σύνδεσμος ο οποίος 
αναλαμβάνει αρμοδιότητες ΟΤΑ θα αποτελεί το συνομι¬ 
λητή με την κεντρική διοίκηση σε τοπικό επίπεδο στα θέ¬ 
ματα της προστατευόμενης περιοχής. 

• Η λειτουργία του κέντρου Πληροφόρησης Δέλτα 
Έβρου. 

• Η συνεργασία με ιδρύματα, Πανεπιστήμια, Ινστιτούτα 
άλλους φορείς με αναγνωρισμένο έργο σε θέματα προ¬ 
στασίας της φύσης. 

• Η σύναψη προγραμματικών συμβάσεων. 




21628 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Η προμήθεια μηχανολογικού και λοιπού εξοπλισμού 
και υλικών. 

• Η πώληση τουριστικών ειδών και έντυπου και ηλε¬ 
κτρονικού διαφημιστικού υλικού. 

• Ο σχεδιασμός και η εφαρμογή ολοκληρωμένης τουρι¬ 
στικής πολιτικής για το Δέλτα του Έβρου (πρόγραμμα ενη¬ 
μέρωσης-πληροφόρησης-ευαισθητοποίησηςτου κοινού, 
πρόγραμμα προσέλκυσης- υποδοχής- ξενάγησης επισκε¬ 
πτών, συνοδεία οργανωμένων ομάδων επισκεπτών στο 
Δέλτα Έβρου με τα λεωφορεία ή πεζοί και οργανωμένες 
περιηγήσεις επισκεπτών σε επιλεγμένες υδάτινες διαδρο¬ 
μές με βάρκες τύπου μπλάβα). Η τιμή του εισιτηρίου θα κα¬ 
θορίζεται μετά από απόφαση του Δ.Σ. του Συνδέσμου. 

4. Πόροι-Περιουσίατου Συνδέσμου 

Το κάθε μέλος του Συνδέσμου θα εισφέρει ετήσια 
200.000δρχ ανά αντιπρόσωπο στο Δ.Σ. του Συνδέσμου. 
Πόροι του Συνδέσμου είναι πρόσοδοι από την περιουσία 
του, δωρεές, επιχορηγήσεις, εισφορές που παρέχει το 
Δημόσιο ή άλλα φυσικά και νομικά πρόσωπα ή οργανι¬ 
σμοί. Τα έσοδα από την άσκηση της δραστηριότητάς 
του (πώληση τουριστικών ειδών έντυπου και ηλεκτρονι¬ 
κού διαφημιστικού υλικού, παροχή υπηρεσιών, εισιτήρια 
από ξεναγήσεις-βαρκάδες κ.λ.π.). Πρόσοδοι από φό¬ 
ρους, τα τέλη και τα δικαιώματα που επιβάλλονται υπέρ 
του Συνδέσμου. 

5. Τροποποίηση συστατικής πράξης του Συνδέσμου 

Α) Διεύρυνση του σκοπού, παράταση της διάρκειας, αύ¬ 
ξηση εισφορών και μεταφορά της έδρας. 

Τα συμβούλια των δήμων και κοινοτήτων που μετέχουν 
στο Σύνδεσμο με απόφασή τους, που λαμβάνεται από 
όλα τα Συμβούλια με το ίδιο περιεχόμενο και με την από¬ 
λυτη πλειοψηφία των μελών τους, μπορούν να διευρύ¬ 
νουν το σκοπό του Συνδέσμου, να παρατείνουν τη διάρ- 
κειάτου, να αυξήσουν τις εισφορές των μελώντους και να 
μεταφέρουντην έδρα του. Οι αποφάσεις των Συμβουλίων 
ελέγχονται από τον Γενικό Γραμματέα Περιφέρειας από 
άποψη νομιμότητας. Ο Γ ενικός Γ ραμματέας Περιφέρειας 
εκδίδει σχετική απόφαση (τροποποίηση της συστατικής 
πράξης), η οποία δημοσιεύεται στην Εφημερίδα της Κυ¬ 
βέρνησης. 

6. Όργανα διοίκησης του Συνδέσμου 

Ο Σύνδεσμος σύμφωνα με το άρθρο 207 του Π.Δ. 
410/95 διοικείται από το Διοικητικό Συμβούλιο Συνδέ¬ 
σμου, την Εκτελεστική Επιτροπή και τον Πρόεδρό του. Το 
Δ.Σ. είναι δεκαεπτά (17) αμελές, τα μέλη του οποίου ορί¬ 
ζονται από τους Δήμους που συμμετέχουν στο Σύνδεσμο 
ως εξής: 

Δήμος Αλεξανδρούπολης 13 αντιπρόσωποι 

Δήμος Φερών 3 αντιπρόσωποι 

Δήμος Τράίανούπολης 1 αντιπρόσωπος 

Το Δ.Σ. του Συνδέσμου έχει αρμοδιότητες του Δημοτι¬ 
κού συμβουλίου και εφαρμόζονται γι’ αυτό οι διατάξεις 
που διέπουντη λειτουργία του Δημοτικού συμβουλίου. 

Η Εκτελεστική επιτροπή έχει τις αρμοδιότητες που το 
ίδιο το Συμβούλιο με απόφασή του της αναθέτει. Δεν μπο¬ 
ρούν να μεταβιβασθούν οι αρμοδιότητες που αφορούν 
τον κανονισμό εργασιώντου Δ.Σ., τον οργανισμό της εσω¬ 
τερικής υπηρεσίας, τον προϋπολογισμό και απολογισμό, 
την αποδοχή κληρονομιών, κληροδοσιών και δωρεών, κα¬ 
θώς καιτη διάλυση του Συνδέσμου. Ο Πρόεδροςτου Συν¬ 
δέσμου έχει τις αρμοδιότητες του Προέδρου Δημάρχου. 

Η Ταμειακή υπηρεσία ασκείται από το Παρακαταθηκών 
και Δανείων, δια των Δημοσίων ταμείων. 


Κατά τα λοιπά ισχύει η αριθ. 2349/97 απόφασή μας. 

Από την ανωτέρω απόφαση προκαλείται δαπάνη σε βά¬ 
ρος του προϋπολογισμού των ΟΤΑ 200.000 δρχ. για κάθε 
αντιπρόσωπό τους στο Δ.Σ. του Συνδέσμου ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 4 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Λ. ΤΣΑΚΜΑΚΙΔΗΣ 

-Φ- 

Αριθ. 19262 (5) 

Σύσταση Νομικού Προσώπου στο Δήμο Κραννώνος με 
την επωνυμία «ΠΟΛΙΤΙΣΤΙΚΟΣ - ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΚΡΑΝΝΩΝΑ (Π.Α.Ο.Δ.Κ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.). 

β) Του άρθρου 6 του Ν. 2503/97. 

γ) Του άρθρου 1 παρ. 2ατου Ν. 2469/97. 

2. Την αριθμ. 107/2000 απόφαση του Δημοτικού Συμ¬ 
βουλίου του Δήμου Κραννώνα περί σύστασης του 
Ν.Π.Δ.Δ. με την επωνυμία «ΠΟΛΙΤΙΣΤΙΚΟΣ - ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΚΡΑΝΝΩΝΑ (Π.Α.Ο.Δ.Κ.)». 

3. Την αριθμ. 2172/29.8.97 απόφασή μας, παροχή έγκρι¬ 
σης υπογραφής στον Διευθυντή της Διεύθυνσης Αυτοδι¬ 
οίκησης και Αποκέντρωσης «Με εντολή Γ ενικού Γ ραμμα¬ 
τέα Περιφέρειας Θεσσαλίας», αποφασίζουμε: 

1. Συστήνουμε Νομικό Πρόσωπο Δημοσίου Δικαίου στο 
Δήμο Κραννώνα με την επωνυμία «Πολιτιστικός - Αθλητι¬ 
κός Οργανισμός Δήμου Κραννώνα (Π.Α.Ο.Δ.Κ.)». 

2. ΟΝΟΜΑ - ΣΚΟΠΟΣ - ΠΕΡΙΟΥΣΙΑ - ΠΟΡΟΙ 

Η επωνυμία του είναι «ΠΟΛΙΤΙΣΤΙΚΟΣ-ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΚΡΑΝΝΩΝΑ» με τον συντομογραφι- 
κό τίτλο «Π.Α.Ο.Δ.Κ.». 

Έχει έδρα την έδρα του Δημοτικού Διαμερίσματος των 
Αγίων Αναργύρων του Δήμου Κραννώνα. Έχει σφραγίδα 
στρογγυλή η οποία περιμετρικά φέρει τις λέξεις ΕΛΛΗΝΙ¬ 
ΚΗ ΔΗΜΟΚΡΑΤΙΑ - ΠΟΛ.-ΑΘΛ. ΟΡΓ. ΔΗΜΟΥ ΚΡΑΝΝΩΝΑ 
και στη μέση το εθνόσημο. 

Σκοπός είναι: 

Η δημιουργία, η συντήρηση και η λειτουργία Πολιτιστι¬ 
κών Κέντρων. 

Η λειτουργία δημοτικής βιβλιοθήκης, ελευθέρων εργα¬ 
στηρίων, θεατρικής ομάδας, χορωδίας, φιλαρμονικής, 
προγραμμάτων μαζικού Αθλητισμού. 

- Η διοργάνωση συνεδρίων, σεμιναρίων, διαλέξεων, 
προβολών που καλύπτουν τους τομείς πολιτιστικού, 
αθλητικού, επιστημονικού, κοινωνικού και κάθε πνευματι¬ 
κού ενδιαφέροντος του σύγχρονου ανθρώπου. 

- Η διοργάνωση πολιτιστικών και αθλητικών εκδηλώσε¬ 
ων (π.χ. συναυλίες, παραστάσεις, εκθέσεις, παρουσιά¬ 
σεις, αγώνες κ.λ.π.). 

- Η έκδοση περιοδικών εντύπων με όλα τα θέματα που 
αφορούν τον Δήμο Κραννώνα και τον Δημότη του. 

- Η αθλοθέτηση βραβείων για διακρίσεις σε πολιτιστικό 
και αθλητικό επίπεδο. 

- Η ανάδειξη και ενίσχυση εκδηλώσεων όλων των Δημο¬ 
τικών Διαμερισμάτων του Δήμου Κραννώνα. 

Περιουσία: 

Ο Δήμος διαθέτει για το οικ. Έτος 2000 το ποσό των 
500.000 δρχ. ως αρχική οικονομική ενίσχυση, το οποίο εί¬ 
ναι εγγεγραμμένο στον Κ.Α. 212.5 του προϋπολογισμού 
του Δήμου μας οικ. Έτους 2000. 

Καθορίζει την ετήσια επιχορήγηση από το Δήμο σε 
2.500.000 δρχ. περίπου για καθένα από τα επόμενα οικο¬ 
νομικά έτη. Επίσης παραχωρεί ο Δήμος για χρήση στον 
Π.Α.Ο.Δ.Κ. όλους τους Δημοτικούς χώρους που χρειάζε¬ 
ται για τους σκοπούς του. 

Πόροι. 

Οιπόροιτου Π.Α.Ο.Δ.Κ. είναι: 

Α. Η ετήσια επιχορήγηση του Δήμου Κραννώνα. 

Β. Τυχόν επιχορήγηση του Κράτους ή της Νομαρχιακής 
Αυτοδιοίκησης του Νομαρχιακού Προγράμματος ή άλ¬ 
λων προγραμμάτων. 

Γ. Κάθε είδους εισφορές, δωρεές, κληρονομιές και κλη¬ 
ροδοσίες από Νομικά ή φυσικά πρόσωπα είτε απ ευθείας 
προς τον Π.Α.Ο.Δ.Κ. είτε προς τον Δή μο για λογαριασμό του. 

Δ. Εισπράξεις από το αντίτιμο των πραγμάτων ή υπηρε¬ 
σιών που θα παρέχει ο Π.Α.Ο.Δ.Κ. 

Ε. Πρόσοδοι από δική του περιουσία. 

3. ΔΙΟΙΚΗΣΗ 

Ο Π.Α.Ο.Δ.Κ. διοικείται από Διοικητικό Συμβούλιο που 
αποτελείται από επτά (7) Μέλη. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο Μέλος αιρετό ή μη, που ορίζεται από το Δημο¬ 
τικό Συμβούλιο. 

Μέλη του Διοικητικού Συμβουλίου είναι Δημοτικοί Σύμ¬ 
βουλοι και Δημότες που έχουν ανάλογη επαγγελματική ή 
κοινωνική δράση ή ειδικές γνώσεις ανάλογες των σκοπών 
του Ν.Π.Δ.Δ. 

Η θητεία των μελών του Διοικητικού Συμβουλίου ακο¬ 
λουθεί την θητεία των μελών του Δημοτικού Συμβουλίου 
και λήγει πάντοτε με την εγκατάσταση του νέου Δημοτι¬ 
κού Συμβουλίου. 

4. ΔΙΟΙΚΗΣΗ-ΔΙΑΧΕΙΡΙΣΗ 

Για την λειτουργία και διαχείριση ισχύουν οι διατάξεις 
των άρθρων 198 και 199 και των παραγράφων 1.3. και 4 
του άρθρου 200 του Π.Δ. 410/95 καθώς και οι κανονισμοί 
που ψηφίζει το Δημοτικό Συμβούλιο. 

5. ΚΑΤΑΡΓΗΣΗ ΤΟΥ Π.Α.Ο.Δ.Κ. 

Το Ν.Π.Δ.Δ. καταργείται με πράξη του Δ/ντή Δ/νσης 
Αυτ/σης και Αποκ/σηςτης Περιφέρειας Θεσσαλίας ύστερα 
από απόφαση του Δημοτικού Συμβουλίου του Δήμου 
Κραννώνα, που δημοσιεύεται στην Εφημερίδα της Κυβερ- 
νήσεως. 

6. ΑΠΟΖΗΜΙΩΣΗ 

Ύστερα από απόφαση του Δημοτικού Συμβουλίου επι¬ 
τρέπεται αποζημίωση στο Διοικητικό Συμβούλιο του 
Ν.Π.Δ.Δ. όπως προβλέπει η παράγραφος 8 του άρθρου 
203 του Π.Δ. 410/95. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου 
Κραννώνα ύψους 500.000 δραχμών κατ’ έτος, η οποία 
έχει εγγράφει στον προϋπολογισμό με Κ.Α. 212.5. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 6 Δεκεμβρίου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 


Αριθ. 41021 (6) 

Σύσταση Δημοτικού Νομικού Προσώπου στο Δήμο Μί- 
κραςτου Νομού Θεσσαλονίκης με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου 
Δημοτικού Διαμερίσματος Κ. Σχολαρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/τ.Α/1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την αριθ. 146/2000 απόφαση του Δημοτικού Συμβου¬ 
λίου Μίκρας που αφορά τη σύσταση του παραπάνω νομ- 
κού προσώπου. 

5. Την αριθ. 49.633/26.1.93 απόφαση του Νομάρχη 
Θεσσαλονίκης που αφορά τη σύσταση Κοινοτικού νομι¬ 
κού προσώπου με την επωνυμία «Ενιαία Σχολική Επιτρο¬ 
πή Δημοτικού Σχολείου Κάτω Σχολαρίου - Μεσημεριού, 
Νηπιαγωγείου Κάτω Σχολαρίου και Νηπιαγωγείου Μεση¬ 
μεριού». 

6. Την αριθ. 5631/26.7.2000 απόφαση του Γενικού 
Γ ραμματέα Περιφέρειας Κεντρικής Μακεδονίας με την 
οποία μεταβιβάζεται το δικαίωμα υπογραφής με εντολή 
του στον Γενικό Διευθυντή Περιφέρειας, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Ενιαία Σχολική Επιτροπή Δημοτικού Σχολείου και 
Νηπιαγωγείου Δημοτικού Διαμερίσματος Κ. Σχολαρίου» 
στο Δήμο Μίκρας του Νομού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων γη την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη Διεύθυνση Πρωτοβάθμιας Εκ¬ 
παίδευσης, για τον εφοδιασμό οπό τον Οργανισμό Σχολι¬ 
κών Κτιρίων, των σχολείων με έπιπλα και εξοπλιστικά είδη 
από το Υπουργείο Εθνικής Παιδείας και Θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
γη τη στήριξη της διοικητικής λειτουργίας των Σχολικών 
Μονάδων. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Μίκρας. 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ) Περιουσία. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του διοικητι¬ 
κού συμβουλίου και όταν αυτός κωλύεται από τον Αντι¬ 
πρόεδρο. 

6. Με την απόφασή μας αυτή καταργούμε την προη¬ 
γούμενη με αριθμ. 49.633/26.1.93 (ΦΕΚ 121 τ. Β76.3.93) 
όμοια του Νομάρχη Θεσσαλονίκης που αφορούσε τη σύ¬ 
σταση κοινοτικού νομικού προσώπου με την επωνυμία 
«Ενιαία Σχολική Επιτροπή Δημοτικού Σχολείου Κ. Σχολα- 
ρίου-Μεσημερίου, Νηπιαγωγείου Κ. Σχολαρίου και Νη¬ 
πιαγωγείου Μεσημεριού. Το συνιστώμενο νομικό πρόσω¬ 
πο καθίσταται καθολικός διάδοχος στα δικαιώματα καιτις 
υποχρεώσεις του καταργούμενου στο μέρος που αφο- 
ρούντο Δημοτικό Σχολείο και Νηπιαγωγείο Κ. Σχολαρίου. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Μίκρας ύψους τουλάχιστον 4.000.000 
δρχ. και έχει εγγράφει στον ΚΑ 212.1 του προϋπολογι¬ 
σμού 2001 προσαρμοζόμενη ανάλογα στα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Δεκεμβρίου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 3075 (7) 

Τροποποίηση της επωνυμίας του νομικού προσώπου 
«Πνευματικό Κέντρο Πλαγιαρίου» σε «Πολιτιστικό Κέ¬ 
ντρο Δημοτικού Διαμερίσματος Πλαγιαρίου» Δήμου 
Μίκρας του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ 10 του άρθρου 6 του Ν. 
2503/1997 (ΦΕΚ 107/τ.Α/30.5.1997). 

3. Τη διάταξη του άρθρου 1 εδαφ. 19.22 του Ν. 
2539/1997 (ΦΕΚ244/Α/4.12.1997) «Συγκρότησητης Πρω¬ 
τοβάθμιας Τοπικής Αυτοδιοίκησης», σύμφωνα με την 
οποία, η πρώην κοινότητα Πλαγιαρίου καταργείται και 
αποτελεί Δημοτικό Διαμέρισμα του νέου Δήμου Μίκρας. 

4. Την αριθ. ΕΣ 37.300/9.6.1983 (ΦΕΚ 361/τ.Β/ 
24.6.1983) απόφαση του Υπουργού Εσωτερικών που 
αφορούσε τη σύσταση του νομικού προσώπου με την 
επωνυμία «Πνευματικό Κέντρο Κοινότητας Πλαγιαρίου» 
στην (πρώην) κοινότητα Πλαγιαρίου. 

5. Την αρ. 115/1999 απόφαση του Δημοτικού Συμβουλί¬ 
ου Μίκρας που αφορά την τροποποίηση της συστατικής 
πράξης του ανωτέρω νομικού προσώπου. 

6. Την αριθ. 5.631/26.7.2000 απόφαση του Γενικού 
Γ ραμματέα Περιφέρειας Κεντρικής Μακεδονίας με την 
οποία μεταβιβάζεται το δικαίωμα υπογραφής με εντολή 
του στον Γενικό Διευθυντή Περιφέρειας, αποφασίζουμε: 

1. Τροποποιούμε την ΕΣ. 37.300/9.6.1983 (ΦΕΚ 
361/Β/24.6.1983) απόφαση του Υπουργού Εσωτερκών 
που αφορούσε τη σύσταση του νομικού προσώπου με την 
επωνυμία «Πνευμσπκό Κέντρο Πλαγιαρίου» στην (πρώην) 


κοινότητα Πλαγιαρίου, το οποίο μετονομάζεται σε «Πολι¬ 
τιστικό Κέντρο Δημοτικού Διαμερίσματος Πλαγιαρίου» 
Δήμου Μίκρας του Νομού Θεσσαλονίκης. 

2. Το νομκό πρόσωπο διοικείται από διοικητικό συμβού¬ 
λιο σύμφωνα με τις διατάξεις του άρθρου 203 του Π.Δ. 
410/1995 (ΔΚΚ). 

Κατά τα λοπτά ισχύει η 37.300/9.6.1983 (ΦΕΚ 
361 /Β/24.6.1983) απόφαση του Υπουργού Εσωτερικών. 

Κάλυψη δαπάνης: Από τις διατάξεις της απόφασης 
προκαλείται δαπάνη ύψους τουλάχιστον 1.000.000 δρχ. 
σε βάρος του προϋπολογισμού του Δήμου Μίκρας για το 
τρέχον οικονομικό έτος και για τα επόμενα. Η σχετική πί¬ 
στωση έχει εγγράφει στον ΚΑ 211.9. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 20 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 18552+18551+15880 (8) 

Τροποποίηση της συστατικής πράξης του Συνδέσμου 
Προστασίας και Ανάδειξης Περιοχής Κερκίνης Ν. Σερ¬ 
ρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 206 έως 211 του Π. Δ/τος 
410/1985. 

2. Τις διατάξειςτου Ν. 2503/1995. 

3. Τις διατάξειςτου άρθρου 29 Ατού Ν. 1558/1985 όπως 
προστέθηκαν με το άρθρο 27 του Ν. 2081/1992. 

4. Την αριθ. 5631/26.7.2000 απόφασή μας Ορισμός Ει¬ 
σηγητών και μεταβίβαση εξουσίας υπογραφής «Με Εντο¬ 
λή Γ ενικού Γ ραμματέα». 

5. Την αριθ. 2731 /14.10.1997 (ΦΕΚ 984/τ.Β/7.11.1997 ) 
απόφασή μας με την οποία συστήθηκε σύνδεσμος στο 
Νομό Σερρών με την επωνυμία «Σύνδεσμος Προστασίας 
και Ανάδειξης Περιοχής Κερκίνης». 

6. Τις αριθ. 513/2000 και 350/2000 αποφάσεις των Δ.Σ. 
Ηράκλειας και Κερκίνης αντίστοιχα περί συμμετοχής 
όλων των Δημοτικών Διαμερισμάτων των ομώνυμων Δή¬ 
μων στον εν λόγω Σύνδεσμο. 

7. Την αριθ. 201/2000 απόφαση του Δ.Σ. Σιδηροκά- 
στρου περί συμμετοχής του ομώνυμου Δήμου στον σύν¬ 
δεσμο. 

8. Τις αριθ. 10/2000, 11/2000 και 13/2000 αποφάσεις 
του Διοικ. Συμβουλίου του Συνδέσμου Προστασίας και 
Ανάδειξης Περιοχής Κερκίνης με τις οποίες έγιναν απο¬ 
δεκτά τα αιτήματα των Δήμων Ηράκλειας, Κερκίνης καιΣι- 
δηροκάστρου, αποφασίζουμε: 

1. Τροποποιούμε την αριθ. 2731/14.10.1997 απόφαση 
μας ως προς την παρ. 1 αυτής και συμπεριλαμβάνουμε 
τον Δήμο Σιδηροκάστρου και τους Δήμους Ηράκλειας και 
Κερκίνης με όλα τα Δημοτικά Διαμερίσματά τους, ως μέ¬ 
λη στον Σύνδεσμο Προστασίας και Ανάδειξης Περιοχής 
Κερκίνης. 

Οι ΟΤΑ πλέον που αποτελούν μέλη του εν λόγω συνδέ¬ 
σμου είναι οι Δήμοι Ηράκλειας, Κερκίνης, Πετριτσίου και 
Σιδηροκάστρου και η κοινότητα Προμαχώνα. 

2. Οι ΟΤΑ μέλη του Συνδέσμου θα εκλέξουν νέους αντι¬ 
προσώπους στο διοικ. συμβούλιο του Συνδέσμου μέσα σε 
ένα μήνα από τη λήξη της πρώτης διετίας της δημοτικής 
περιόδου 1999-2002. 

3. Κάλυψη δαπάνης. 1 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του συνδέσμου για 
το κάθε έτος και καθ’ όλη τη διάρκεια λειτουργίας του το 
ύψος της οποίας δεν μπορεί να προσδιοριστεί. 

Η ανωτέρω δαπάνη θα καλύπτεται με το ποσό που θα 
συνεισφέρουν οι Δήμοι Ηράκλειας, Κερκίνης, Πετριτσίου 
και Σιδηροκάστρου και η κοινότητα Προμαχώνα και θα 
προβλέπεται κατά την κατάρτιση του ετήσιου προϋπολο¬ 
γισμού των βάσει των τακτικών εσόδων του προηγουμέ¬ 
νου έτους σε συνάρτηση με το ποσοστό συμμετοχής. 

Κατά τα λοιπά ισχύειη αριθ. 2731/14.10.1997 απόφασή 
μας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Σέρρες, 20 Δεκεμβρίου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 35162 (9) 

Σύσταση Δημοτικού Νομικού Προσώπου στο Δήμο Επα¬ 
νομής του Νομού Θεσσαλονίκης με την επωνυμία 
«Σχολική Επιτροπή Δημοτικού Σχολείου -Νηπιαγωγεί¬ 
ου Δημοτικού Διαμερίσματος Μεσημεριού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (Φ.Ε.Κ. 
110/Τ.Α71990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την αριθ. 167/2000 απόφαση του Δημοτικού Συμβου¬ 
λίου Επανομής που αφορά τη σύσταση του παραπάνω νο¬ 
μικού προσώπου. 

5. Την αριθ. 49.633/26.1.1993 (Φ.Ε.Κ. 121/Β/6.3.1993) 
απόφαση του Νομάρχη Θεσσαλονίκης που αφορούσε τη 
σύσταση κοινοτικού νομικού προσώπου με την επωνυμία 
«Ενιαία Σχολική Επιτροπή Δημοτικού Σχολείου Κάτω Σχο- 
λαρίου-Μεσημερίου, Νηπιαγωγείου Κάτω Σχολαρίου και 
Νηπιαγωγείου Μεσημεριού». 

6. Την αριθ. 5.631/26.7.2000 απόφαση του Γενικού 
Γ ραμματέα Περιφέρειας Κεντρικής Μακεδονίας με την 
οποία μεταβιβάζεται το δικαίωμα υπογραφής με εντολή 
του στον Γ ενικό Διευθυντή Περιφέρειας, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Σχολική Επιτροπή Δημοτικού Σχολείου-Νηπιαγω- 
γείου Δημοτικού Διαμερίσματος Μεσημεριού» στο Δήμο 
Επανομής του Νομού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 


β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη Διεύθυνση Πρωτοβάθμιας Εκ¬ 
παίδευσης, για τον εφοδιασμό από τον Οργανισμό Σχολι¬ 
κών Κτιρίων, των σχολείων με έπιπλα και εξοπλιστικά είδη 
από το Υπουργείο Εθνικής Παιδείας και Θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των Σχολικών 
Μονάδων. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Επανομής, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ) Περιουσία. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του διοικητι¬ 
κού συμβουλίου και όταν αυτός κωλύεται από τον Αντι¬ 
πρόεδρο. 

6. Με την απόφαση μας αυτή καταργούμε την προη¬ 
γούμενη με αριθμ. 49.633/26.1.93 (Φ. Ε.Κ. 121/Β/6.3.1993) 
όμοια του Νομάρχη Θεσσαλονίκης που αφορούσε τη σύ¬ 
σταση κοινοτικού νομικού προσώπου με την επωνυμία 
«Ενιαία Σχολική Επιτροπή Δημοτικού Σχολείου Κάτω Σχο¬ 
λαρίου- Μεσημεριού, Νηπιαγωγείου Κάτω Σχολαρίου και 
Νηπιαγωγείου Μεσημεριού». Το συνιστώμενο νομικό 
πρόσωπο καθίσταται καθολικός διάδοχος στα δικαιώμα¬ 
τα και τις υποχρεώσεις του καταργούμενου στο μέρος 
που αφορούν το Δημοτικό Σχολείο και Νηπιαγωγείο Με¬ 
σημεριού 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Επανομής που αντιστοιχεί σε ποσοστό 
της συνολικής επιχορήγησης των Σχολικών Επιτροπών 
του Δήμου ύψους τουλάχιστον 30.000.000 και έχει εγ¬ 
γράφει στον Κ.Α. 212.1 του προϋπολογισμού 2001 προ- 
σαρμοζόμενη ανάλογα στα επόμενα οικονομικά έτη. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Θεσσαλονίκη, 31 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 3410 (10) 

Χορήγηση άδειας άσκησης επαγγέλματος Κοινωνικού 
Λειτουργού στην Βαμβακούρη Όλγα του Ανδρέα. 

Η ΝΟΜΑΡΧΗΣ ΑΘΗΝΩΝ 

Με την 3410/21.11.2000 απόφαση της Νομάρχου Πει- 

ραιά χορηγείται άδεια άσκησης επαγγέλματος Κοινωνι¬ 
κού Λειτουργού στην Βαμβακούρη Όλγα του Ανδρέα. 

Η Νομάρχης 
ΕΛΕΝΗ ΜΠΕΣΜΠΕΑ 

-♦- 

Αριθ. 227 (11) 

Ίδρυση «Μουσείου αλιευτικών σκαφών, εργαλείων, 
υδρόβιων οργανισμών και οστράκων» στο Δήμο Άνω 
Σύρου Ν. Κυκλάδων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΝΩ ΣΥΡΟΥ 
(Συνεδρίαση 13/28.11.2000, θέμα 2ο) 

Έχοντας υπόψη τις διατάξεις του άρθρου 106 του 
Δ.Κ.Κ., αποφασίζει: 

Εγκρίνει την ίδρυση «Μουσείου αλιευτικών σκαφών, ερ¬ 
γαλείων υδρόβιων οργανισμών και οστράκων», στο πλαί¬ 
σιο της εγκεκριμένης οικονομικής ενίσχυσης στα πλαίσια 
του Ε. Π. ΡΕ30Α (Μέτρο 3, δράση γ) στη θέση του χώρου 
που κατασκευάζεται από το Δήμο Άνω Σύρου, στον οικι¬ 
σμό τουΚινιού, του Δημοτικού Διαμερίσματος Άνω Σύ¬ 
ρου, της περιφέρειας του Δήμου Άνω Σύρου. 

Ο Πρόεδρος 
ΙΩΑΝΝΗΣ Γ. ΡΟΥΣΣΟΣ 

-♦- 

Αριθ. 522140 (12) 

Σύσταση στον Ε.Ο.Τ. πενήντα (50) προσωποπαγών θέσε¬ 
ων εργασίας προσωπικού με σχέση εργασίας ιδιωτι¬ 
κού δικαίου αορίστου χρόνου Υπηρεσιών Αυτεπιστα¬ 
σίας του Ε.Ο.Τ., και ένταξή του σύμφωνα με το Ν. 
2837/άρθρο 10 και το Ν. 2636/98 άρθρο 22. - Τροπο¬ 
ποίηση Απόφασης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη: 

1. Τον Ν. 1624/51 «περί κυρώσεως και συμπληρώσεως 
του Α.Ν. 1565/50 περί Ε.Ο.Τ.», όπως τροποποιήθηκε με το 
Ν.Δ. 4109/60, το Ν.Δ. 201/74 και το Ν. 2160/93 «περί ρυθ¬ 
μίσεων για τονΤουρισμό και άλλες διατάξεις», όπως ισχύ¬ 
ει σήμερα. 

2. Το Π.Δ. 884/76 «περί κανονισμού διαρθρώσεως των 
Υπηρεσιών και καταστάσεως του προσωπικού του 
Ε.Ο.Τ.», όπως ισχύει σήμερα. 

3. Τις διατάξεις της παρ. 2 του άρθρου 3 της 32782/1 Ο¬ 
Ι 8/18/5/68 απόφασης του Υπουργού Προεδρίας της Κυ¬ 
βέρνησης «περί εγκρίσεως νέου κανονισμού απευθείας 


από τον Ε.Ο.Τ. εκμεταλλεύσεως τουριστικών εγκαταστά¬ 
σεων κ.λπ.». 

4. Την με αριθμ. 933074/93 απόφαση του Υπουργού 
Εθν. Οικονομίας (ΦΕΚ734/Β). 

5. Τις διατάξεις του άρθρου 22 του Ν. 2636/98 «περί σύ¬ 
στασης εταιριών για την οργάνωση καλλιτεχνικών εκδη¬ 
λώσεων και για την διαχείριση της περιουσίας του 
Ε.Ο.Τ.... και τροποποιήσεις της νομοθεσίας για τον Του¬ 
ρισμό και όσα αφορούν το προσωπικό των μονάδων». 

6. Την με αριθμ.4838/19.10.98 απόφαση της Υπουργού 
Ανάπτυξης που αφορά το καταστατικό της ανωνύμου 
εταιρίας ΑΞΙΟΠΟΙΗΣΗΣ ΠΕΡΙΟΥΣΙΑΣ, η οποία δημοσιεύ- 
θηκε στο ΦΕΚ (1105/Β/23.10.98). 

7. Το Ν. 2837/2000 με τον οποίο καταργούνται οι Υπη¬ 
ρεσίες Αυτεπιστασίας ΥΑ/ΕΟΤ Καζίνο Ξενοδοχείο και Τε¬ 
λεφερίκ Πάρνηθας και Καζίνο Κέρκυρας και όπως ορίζε¬ 
ται για το προσωπικό που υπηρετεί από τριετίας στην Κ.Υ. 
του Ε.Ο.Τ. και ΕΙΔΙΚΟΤΕΡΑ το άρθρο 10 παρ. 5γ αυτού. 

8. Την κατάσταση των αναφερομένων στην οποία δι’ 
υπογραφής δηλώνουν ότι επιθυμούν να παραμείνουν 
στον Ε.Ο.Τ. ως υπηρετούντες επί τριετία τουλάχιστον 
στον Ε.Ο.Τ. 

9. Το γεγονός ότι οι αιτούντες έχουν προσληφθεί για 
την εξυπηρέτηση των αναγκών των ανωτέρω Υπηρεσιών 
Αυτεπιστασίας του Ε.Ο.Τ., με σύμβαση ιδιωτικού δικαίου 
αορίστου χρόνου και ΥΠΗΡΕΤΟΥΝ στην Κ.Υ. του Ε.Ο.Τ. 
από τριετίας τουλάχιστον κ.λ.π. και πληρούν τις προϋπο¬ 
θέσεις του β’ εδαφίου της παρ. 1 του άρθρου 22 του Ν. 
2636/98 καιτις προϋποθέσεις παρ. 5γτου άρθρου ΙΟτου 
Ν. 2837/2000. 

10. Τις διατάξεις του άρθρου 27 του Ν. 2081/92 καθώς 
και το γεγονός ότι η δαπάνη μισθοδοσίας των Υ.Α./Ε.Ο.Τ. 
επιβάρυνε τις διαχειρίσεις των μονάδων και έμμεσα τον 
τακτικό προϋπολογισμό του Ε.Ο.Τ., αποφασίζουμε: 

Τροποποιούμε την υπ. αριθμ. 506306/7.9.2000 απόφα¬ 
ση Γεν. Γ ραμματέα Ε.Ο.Τ. ως εξής: 

Εξαιρούνται από την ένταξη σε προσωποπαγή θέση ερ¬ 
γασίας προσωπικού με σχέση εργασίας ιδιωτικού δικαίου 
αορίστου χρόνου οι κατωτέρω υπάλληλοι: 

1. Κορωναίος Βασίλης και 

2. Μάνεσης Νικόλαος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2000 

Ο Γενικός Γραμματέας Περιφέρειας 
ΕΥΓΕΝΙΟΣ ΓΙΑΝΝΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




